text: রিয়ার এডমিরাল মুহাম্মাদ মোহাইমিনুল ইসলাম (১১ সেপ্টেম্বর ১৯৪১ - ১৪ জুলাই ২০২০) ছিলেন বাংলাদেশ নৌবাহিনীর প্রধান। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত বাংলাদেশ নৌবাহিনীর প্রধান হিসেবে দায়িত্ব পালন করেন।
  
  জীবনী
  মোহাইমিনুল ১৯৪১ সালের ১১ সেপ্টেম্বর জন্মগ্রহণ করেন। তিনি ১৯৫৯ সালে তৎকালীন পাকিস্তান নেভাল একাডেমিতে অফিসার ক্যাডেট হিসেবে যোগ দেন এবং ১৯৬৩ সালের ১ ডিসেম্বর কমিশন লাভ করেন। ১৯৭১ সালে বাংলাদেশে স্বাধীন হওয়ার পর তিনি বাংলাদেশ নৌবাহিনীতে যোগ দেন এবং পেশাগত জীবনে বিএন ফ্লিট, চট্টগ্রাম নৌ অঞ্চল, কমান্ডার সুপারিন্টেনডেন্ট ডকইয়ার্ড এবং নৌ প্রশাসনিক কর্তৃপক্ষে বিভিন্ন দায়িত্ব পালন করেন। এছাড়া তিনি যুক্তরাষ্ট্রের নেভাল কমান্ড কলেজ থেকে স্নাতক সম্পন্ন করেন। তিনি নৌবাহিনী সদর দপ্তরের কয়েকটি পরিদপ্তরের পরিচালক ও পরে সহকারী নৌ-প্রধান ছিলেন। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত বাংলাদেশ নৌবাহিনীর প্রধান হিসেবে দায়িত্ব পালন করেন।
  
  মোহাইমিনুল ২০২০ সালের ১৪ জুলাই মঙ্গলবার রাতে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন। এরপূর্বে ১ জুলাই থেকে তিনি করোনাভাইরাসে (কভিড-১৯) আক্রান্ত হয়ে চিকিৎসা নিচ্ছিলেন। এছাড়াও তিনি কিডনিজনিত সমস্যায় ভুগছিলেন।।
  
  সম্মাননা
  মোহাইমিনুল থাইল্যান্ডের রাজা কর্তৃক ‘নাইট গ্র্যান্ড ক্রস’ উপাধিতে ভূষিত হন।
  
  মৃত্যু 
  মুহাম্মাদ মোহাইমিনুল ইসলাম ১৪ জুলাই ২০২০ সালে করোনা ভাইরাসে আক্রান্ত হয়ে এবং কিডনি জটিলতায় ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
  
  তথ্যসূত্র
  
  আরো দেখুন 
  
  বিষয়শ্রেণী:১৯৪১-এ জন্ম
  বিষয়শ্রেণী:বাংলাদেশ নৌবাহিনীর প্রধান
  বিষয়শ্রেণী:বাংলাদেশী অ্যাডমিরাল
  বিষয়শ্রেণী:২০২০-এ মৃত্যু
  বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
title: মুহাম্মাদ মোহাইমিনুল ইসলাম